АҞӘА, жәабран 3 – Sputnik. Аԥснытәи ахортә капелла Иури Башмет напхгара ззиуа Аӡынтәи жәларбжьаратәи аҟазара афестиваль иалахәхоит ҳәа аанацҳауеит Аԥсны Акультура аминистрра апресс-маҵзура.
Иури Башмет напхгара ззиуа XIII Аӡынтәи жәларбжьаратәи аҟазара афестиваль мҩаԥысуеит жәабран 12 - 23 рзы. Аԥснытәи ахортә капелла ықәгылараны иҟоуп Алиса Дебольскаиа лыхьӡ зху ауарӷантәи акамертәи музыка аконцерттә зал аҟны жәабран 17 рзы.
Иури Башмет напхгара ззиуа Аӡынтәи жәларбжьаратәи аҟазара афестиваль Урыстәыла иналукааша культуратә хҭысуп. Иара иалахәхахьеит адунеи иреиӷьу артистцәа. Ауснагӡатә еиҿнакаауеит урыстәылеиԥш адунеитә культура атенденциақәа.
Аԥсуа музыкантцәа – урыстәылатәи афестивальқәа лассы-лассы ирҭаауеит. Ииасыз аԥсшьарамшқәа раан акапелла акультуратә программа "Аԥсны-Урыстәыла" аҳәаақәа ирҭагӡаны Чаиковски ихьӡ зху Москватәи аконсерваториа Рахманинов изал аҟны иқәгылан, Азал маҷ аҿы иқәгылан Лука Гаделиа (ауарӷан), Кристина Ешԥҳа (сопрано), Владимир Магомадов (аконтратенор) апрограмма "Шедевры эпох" иалахәны.